钦定古今图书集成/历象汇编/岁功典/第092卷 > 岁暮自广江至新兴往复中题峡山寺四首
## 钦定古今图书集成/历象汇编/岁功典/第092卷 > 岁暮自广江至新兴往复中题峡山寺四首

前人

夜醉晨方醒，孤吟恐失群。海䲡潮上见，江鹄雾中闻。
未腊梅先实，《经》〈一作终〉《冬草自薰》树随山崦合，泉到石
棱分。虎迹空林雨，猿声绝岭云。萧萧异乡鬓，明日共
丝棼。

薄暮缘西峡，停桡一访僧。鹭巢横卧柳，猿饮倒垂藤。
水曲岩千叠，云重树百层。山风寒殿磬，溪雨夜船灯。
滩涨危槎没，泉冲怪石崩。中台一襟泪，岁杪别良朋。
密树分苍壁，长溪抱碧岑。海风闻鹤远，潭日见鱼深。
松盖环清韵，榕根架绿阴。〈南方有大叶榕树枝垂入地生根〉洞丁多
斲石，蛮女半淘金。〈端州斲石涂涯县淘金为业〉南浦惊春至，西楼
送月沈。江流不过岭，何处寄归心。

“月在行人起，千峰复万峰。”海虚争翡翠，溪逻𩰚芙蓉。
〈南方呼巿为虚呼戍为逻新州有翡翠虚芙蓉逻〉古木高生槲，阴池满种松。
〈木槲花生于他树槎枿池沼多松谓之水松〉火探深洞燕，香送远潭龙。〈南方
持火于乳洞中取燕而食康州悦域有温媪龙即蛇也随水往舟船至人家或千里外皆以香酒果送
之〉蓝坞寒先烧，禾堂晚并舂。〈种蓝多在鸿中先烧其人以木槽舂米谓之
禾堂〉更投何处宿，西峡隔云钟。